( 209 ) 
pena juramenti (affin que personne ne puist excuser de soy trouver) et 
illec déclairet comment les eschevins sestoient excusés de faire justice et 
procéder sur laffaire de trayson nestoit que apres leur dire et déclaration, 
lapprehension se poinst librement faire aussy bien sur les gens deglise et 
leurs familiers et es lieux claustrales que aultres et aultre part, ensuivant 
lequel advis tout le chapitre a este ce matin a lheure de grande messe 
assemble et illec lintention desdits echevins propose sur laquelle estant 
interroge de mon opinion je abandonnoy et rendoy subgect à lordonnance 
desdits echevins ma personne mes familiers et serviteurs et louverture 
de ma maison. Marcha interroge de son opinion respondoit ad idem et 
sic deinceps neminc discrepante dont en fust par moi prononce et par le 
notaire du chapitre rédigé par escript lacté cy encloz et iceluy inthime 
premièrement ausdits eschevins (desquels aulcuns estoient presinstruytz 
de ce que faire ce debvoit) et oultre ce aussy fait inthimation aux bourg¬ 
mestre et conseil affin que a lexemple du chapitre Ion en usast aussy en 
la bourgeoisie nonobstant tous privilèges et franchises, et sur ce mande 
audit chapitre le baillif du prevost lui commande soy retirer incontinent 
vers les eschevins pour avoir les noms et surnoms des accuses et le decret 
dapprehension lesquels par ledit baillif obtenus il a attendu le retour 
dudit Marcha hors du chapitre en enprest lui sur le eloistre de Saint- 
Lambert appréhende ses trois serviteurs assavoir Jacquemin, Janus et 
messire Loys 1 et les mvs séparément en divers prison ou cejourdhui 
ils seront examinez comme il appartient. 
Avant le partement dudit Marcha hors du chapitre avons tant fait 
denvers tous les seigneurs quilz sont tous sortis hors dudit chapitre y 
laissant seulement avec les députez du chapitre les archidiacres pourquoy 
il convenoit que ledit Marca comme archidiacre il demeurast, ou il a este 
deubuement examine sur linterpretation des lettres quil avoit escriptes a 
son oncle M. de Saintpy sur les lettres quil avoyt envoyé en France et 
plusieurs aultres points contenus en la confession des prisonniers, davan¬ 
tage a ton envoyé en la maison dudit Marcha deux seigneurs du chapitre 
avec le notaire diceluy chapitre affin de lui faire commandement de non 
sortir hors de sa maison ne admettre accès a personne quelconque jus- 
ques a ce que aultrement par ledit chapitre en sera ordonne sur paine 
destre attaint du cas, etc. et aussi de donner ouverture de tous coffres et 
1 Voir le récit de Chapeaville, loc. cit., p. 347 Ces prisonniers étaient Jacquemin 
Alard, Janus de Saterelle et Louis Chabot. 
Tome XLI. 
14 
